Lav et referat af nedenstående tekst:

Tekst:
Banedanmark har i dag haft dykkere i vandet ved Jernbanebroen, for at finde ud, hvad der skal repareres. Det fortæller Bjørn Lykke Jensen, der er projektleder hos Banedanmark. Broklappen har været lukket siden søndag. - Vi har haft dykkere nede, for vi var nødt til at undersøge, om fundamentet har taget skade, siger Bjørn Lykke Jensen. Skaden på broen kom i søndags, da broklappen lukkede i. Broklappen har været skæv siden en påsejling den 23. juni. Her sejlede en pram ind i en af bropillerne, hvorved den gav sig et par centimeter mod vest. Lige siden har der været mindre problemer med at lukke broen i. - Søndag morgen fik den et hårdt slag, da vi lukkede den ned. Noget rev sig løs, da den blev lukket, så broen kunne ikke komme på plads. Vi måtte faktisk have et tog derud, for at holde klappen nede, siger Bjørn Lykke Jensen. Det normale drift er blevet indstillet, således at skibstrafik ikke kan passere. Togdriften er ikke generet. Banedanmark havde i forvejen varslet lukning af Jernbanebroen mellem den 20. september og den 24. oktober på grund af reparationer. Men nu er den i stedet lukket fra nu af. Først i slutningen af oktober forventer Banedanmark, at der vil være normalt drift igen. Limfjorden Rundt I forbindelse med sejladsen Limfjorden Rundt i næste uge vil broklappen formentligt dog blive åbnet to gange. - Vi er i dialog og forventer at finde en løsning, så vi har mulighed for at åbne klappen en enkelt gang om natten, så skibene kan komme igennem. Og så vil de også blive lukket ud igen, siger projektlederen. Påsejlingen er en skadessag, som i forvejen er anmeldt til forsikringen.

Referat:
Siden i søndags har Jernbanebroen været lukket for skibstrafik, da der er problemer med broklappen. Banedanmark forventer, at reparationsarbejdet vil vare indtil slutningen af oktober.